Unionen for Middelhavet

Unionen for Middelhavet (opprinnelig kalt Middelhavsunionen) er en konføderasjon av medlemsstatene i Den europeiske union (EU) og andre land som grenser til Middelhavet. Den ble stiftet i Paris 13. juli 2008. Organisasjonen ble foreslått av Nicolas Sarkozy som en del av hans valgkamp til presidentvalget i Frankrike 2007 for å sette igang nærmere samarbeid rundt Middelhavet.

Opprinnelig skulle den bare inkludere landene rundt Middelhavet, men forslaget møtte sterk motstand i EU, især fra Tyskland, som ikke ønsket å anvende EU-midler til noe som ikke samtlige EU-land var med på.

Målet er å knytte landene rundt Middelhavet sammen gjennom økonomisk og politisk samarbeid.

Middelhavsunionen har 43 medlemsland. Det er de 27 EU-landene samt Mauritania, Marokko, Algerie, Tunisia, Egypt, Jordan, De palestinske selvstyreområdene, Israel, Syria, Libanon, Tyrkia, Albania, Kroatia, Bosnia-Hercegovina, Montenegro og Monaco. Libya har observatørstatus.

EU hadde tidligere Barcelona-prosessen med nesten samme mål, men den førte ikke frem.

Middelhavsunionen blir ledet av et felles formannskap i to år, i denne perioden av Italia og Jordan.

Middelhavsunionens presidenter
Federica Mogherini,  EUs høyrepresentant for utenrikssaker og sikkerhetspolitikk  
Nasser Judeh, Jordans utenriksminister

Eksterne lenker 
 

Internasjonale organisasjoner
Etableringer i 2008